Omar Sharif

Actor a chwaraewr cardiau o'r Aifft yw Omar Sharif ( (ganwyd Michel Demitri Shalhoub; 10 Ebrill 1932  – 10 Gorffennaf 2015http://edition.cnn.com/2015/07/10/entertainment/omar-sharif-dies/index.html?sr=cnnifb). Ystyr y cyfenw a fabwusiadodd yw "uchelwr" yn Arabeg. Ymhlith ei ffilmiau enwocaf y mae: Lawrence of Arabia (1962), Doctor Zhivago (1965) a Funny Girl (1968). Cafodd ei enwebu am Wobr yr Academi a 3 Golden Globe Award a Gwobr César.

Cafodd ei eni yn Alexandria, yr Aifft, yn fab i Joseph Chalhoub a'i wraig Claire Saada a oedd yn prynu a gwerthu coed. Derbyniodd Sharif ei addysg yng Ngholeg Victoria, Alexandira cyn ymuno gyda Phrifysgol Cairo lle'r astudiodd mathemateg a ffiseg. Priododd yr actores Faten Hamama ym 1955, gan droi'n Fwslim a chawsont un plentyn: Tarek Sharif a anwyd yn 1957. Yn 1974 chwalwyd y briodas ac ni phriododd eildro. www.imdb.com; adalwyd 2015 A thros y blynyddoedd disgynodd dros ei ben a'i glustiau gyda nifer o actoresau enwog gan gynnwys Ingrid Bergman, Catherine Deneuve ac Ava Gardner.Gwefan y BBC; adalwyd 10 Gorffennaf 2015

Yn y 1950 serennodd mewn ffilmiau Arabeg yn ei wlad ei hun, a daeth yn boblogaidd dros nos.

Bridge
O'r 1960 hyd ddiwedd y 1980au daeth yn enwog am ei hoffter o'r gêm gardiau Bridge a bu ganddo golofn ym mhapur newydd y Chicago Tribune. Sgwennodd hefyd nifer o lyfrau ar y pwnc a thrwyddedodd ei enw i gêm gyfrifiadurol yn ymwneud â bridge, sef "Omar Sharif Bridge", sydd wedi bod ar werth ers 1992.

Y diwedd
Ond meistr arno oedd y ddiod gadarn a gamblo, a threuliodd lawer o nosweithiau'n yfed a gamblo. Yn 2015 datgelwyd ei fod yn dioddef o Clefyd Alzheimer’s.Gwefan www.theguardian.com; adalwyd 10 Gorffennaf 2015 Bu farw o drawiad ar y galon mewn ysbyty yng Nghairo yn 83 mlwydd oed.

Ffilmiau
Sira` Fi al-Wadi (1954)
Ayyamna al-Holwa (1955)
Siraa Fil-Mina (1956)
Ard al-Salam (1957)
Goha (1958)
Sayedat el kasr (1959)
Bidaya wa nihaya (1960)
Nahr el hub (1961)
Lawrence of Arabia (1962)
Genghis Khan (1965)
Doctor Zhivago (1965)
The Night of the Generals (1967)
Funny Girl (1968)
The Tamarind Seed (1974)
Funny Lady (1975)
Peter the Great (1986)
The Jewel of the Nile (1988)
Memories of Midnight (1991)
Monsieur Ibrahim et les fleurs du Coran (2003)
Hidalgo (2004)
Fuoco su di me (2005)

Cyfeiriadau

Categori:Genedigaethau 1932
Categori:Marwolaethau 2015
Categori:Actorion o'r Aifft
Categori:Mwslimiaid o'r Aifft